text: বগুড়ায় দলীয় কোন্দলে স্বেচ্ছাসেবকলীগ নেতা খুন | primenewsbd
  বুধবার, ২৫ এপ্রিল , ২০১২. সময়-৭:২৬ pm | বাংলা- 12 Boishakh 1419
  ► → শেরপুরে মহিলা কলেজ থেকে বন বিভাগের চোরাই কাঠ উদ্ধার → শিবগঞ্জে নদীতে ডুবে শিশুর মৃত্যু → নিষেধাজ্ঞা ভেঙে ছাত্রদলের মিছিল, আটক ২ → নিয়ন্ত্রণ হারিয়ে বাস পুকুরে নিহত ৩ → হবিগঞ্জে র‌্যাব পরিচয়ে ব্যবসায়ীসহ ৩ জনকে অপহরণ → সিরাজগঞ্জে ২ গ্রামবাসীর সংঘর্ষে আহত ৩৫ → এমসি কলেজের ছাত্রকে কুপিয়ে হত্যা → মিরপুরে বাম মোর্চার ১৭ নেতাকর্মী আটক → নোয়াখালীতে বিএনপি'র গাড়ি ভাংচুর, ২৩৩ নেতাকর্মীর নামে মামলা, আটক ৭ → উদয়নে অর্ধশতাধিক ছাত্রীর জামার হাতা কেটে দিলেন মন্ত্রীর স্ত্রী! বগুড়ায় দলীয় কোন্দলে স্বেচ্ছাসেবকলীগ নেতা খুন প্রাইম রিপোর্ট »রাজনীতি a
  A মিন্টু মিয়া, বগুড়া প্রতিনিধি, ২৫ এপ্রিল (প্রাইম নিউজ বিডি ডটকম) – বগুড়ায় জামিলনগর-সেউজগাড়ী সড়কে আজ বুধবার দুপুরে শহর স্বেচ্ছাসেবকলীগের যুগ্ম আহ্বায়ক আশীষ কুমার রায়কে (৩০) কুপিয়ে হত্যা করেছে প্রতিপক্ষের লোকজন।
  নিহত আশীষ শহরের সেউজগাড়ী পালপাড়া আশ্রমের পার্শ্ববর্তী এলাকার মৃত মানিক চন্দ্র রায়ের ছেলে। বগুড়া সদর থানা উপ-পরিদর্শক (এসআই) মারুফ বগুড়া শহীদ জিয়াউর রহমান মেডিক্যাল কলেজ (শজিমেক) হাসপাতাল থেকে দুপুর তার মৃত্যুর খবর নিশ্চিত করেন।
  নিহতের পরিবারের বরাত দিয়ে এসআই মারুফ জানান, নিজ দলের রনি, রাকিব, রাজিব, রতন নামের কয়েকজন যুবক আশীষকে হত্যা করেছে।
  বগুড়া জেলার জ্যেষ্ঠ সহকারী পুলিশ সুপার (এএসপি/এ-সার্কেল) আরিফুর রহমান মন্ডল ও বগুড়া সদর থানা ভারপ্রাপ্ত কর্মকর্তা (ওসি/তদন্ত) জানান, জেলা স্বেচ্ছাসেবকলীগের দলীয় অভ্যন্তরীণ কোন্দলের জের ধরে দুপুর সাড়ে ১২টার দিকে প্রতিপক্ষের লোকজন শহরের সেউজগাড়ী গ্রিনল্যান্ড হাউজিং প্রকল্পের মোড়ে এবং প্রান্ত ছাত্রবাসের সামনে আশীষকে ধারালো অস্ত্র দিয়ে মাথাসহ শরীরের বিভিন্ন অংশে এলোপাথাড়ি আঘাত করে।
  এতে আশীষ মারাত্মক আহত হয়ে মাটিতে লুটিয়ে পড়লে স্থানীয়দের সহযোগিতায় বগুড়া শজিমেক হাসপাতালে নেওয়া হয়। সেখানে দায়িত্বরত চিকিৎসক পৌনে ১টার দিকে তাকে মৃত ঘোষণা করেন।
  এই রিপোর্ট পড়েছেন 115 - জন রিপোর্ট »বুধবার, ২৫ এপ্রিল , ২০১২. সময়-৭:২৬ pm | বাংলা- 12 Boishakh 1419